Tasdawit n Bgayet

Tamezdeyt n tsekliwin d tutlayin

Tasga n Tutlayt d yidles n tmaziɣt

Master 1 LVA & Did.

Nacer MEHDI

Akayad n Titwilin n tira n tezrawt « Technique de rédaction du mémoire de master »

Ce qui est demandé est de :

* Mettre des en-têtes différents au Chapitre 1 et à la conclusion générale
* Numéroter les pages
* Enlever les en-têtes et les numéros de page aux pages intercalaires
* Mettre la note de bas de page et la référence écrites en rouge d’une manière automatique
* Insérer la table des matières et la bibliographie d’une manière automatique à la fin du document.

Inelmaden i mazal sɛan ugur deg kra yellan, ad d-asen ass n letnayen, 09.05.2022, ɣef 10h deg tzeqqa 16 n Centre de calcul.

Ass aneggaru i tikci n leqdicat, d ass n lexmis, 22.05.2022 ghef 14h30 deg tzeqqa n yiselmaden bloc 2.

Afud yelhan

Nacer MEHDI

NACERM6@GMAIL.COM

**Iɣf I: Tiẓri**

**I.1.Amyag: ticraḍ tigejdanin**

Amyag deg tmaziɣt d ul n tefyirt, d agraw n kra n talɣiwin tisnilsanin, talɣa tagejdant tasnamkant i d-yemmalen anamek n wawal d aẓar. Aferdis asnalɣan i d-yemmalen timeẓri n umyag d askim. Amyag deg-s d agraw gar uẓar d umatar udmawan,akken id-yenna Chaker. (1984:124) «*Amyag deg tmaziɣt yettili-d s usdukkel gar uẓar , askim n tmeẓri d umatar udmawan »1.*

MD*: yesɛa Y : amatar udmawan*

*---a : askim n tmeẓri (izri)*

Ilmend n talɣa, akken ad nsefti amyag deg teqbaylit, s umata llan yemyagen yesɛan ukuẓ n yifeggagen; izri, izri ibaw, urmir, umir ussid (Basset, 1952). Ad naf Chaker (1983) yufa-d d akken imyagen ɣur-sen kraḍ n yifeggagen: izri, urmi, urmir ussid, deg tama-nniḍen ad naf Galand(1964), Sadiqi(1977) imyagen sɛan sin n yifeggagen ummid d izri, arummid d urmir,urmir ussid, izri ibaw.

Maca ma nmuqqel ɣer tantaliwin n tmaziɣt s umata, ɣur-sent ukuẓ n yisental.

Note de bas de page :

1 «Le verbe berbère est définie par association obligatoire d’une racine lexicale composé uniquement de consonnes, d’une marque aspectuelles conjointe souvent amalgamée est indice de personne »

Référence

Basset, A. (1952), *La langue berbère*, Paris, L’Harmattan.

Akken id-yenna Naït Zerrad. (1995: 71) « Amyag ɣur-s ukuẓ n tmeẓra; urmir, urmir ussid, izri, izri ibaw »

Amyag ur yezmir ara ad yili war ticraḍ-a tigejdanin:

**1**-Ticraḍ n tmeẓri: D ayen i d-yemmalen timezri n umyag-nni ma yella temmed neɣ ur temmid, ma yella d tilawt neɣ d tarilawt. Amyag n tmaziɣt ifetti ilmend n tmezri mačči ilmend n wakud.

**2**- Amatar udmawan: yemmal-d amesker (win i xedmen tigawt) md: yečča aɣrum, d umeskur (win ɣef i teḍra tigawt) md: yemmečč weɣrum, yettbeddil ilmend n wudmawen, bḍan ilmend n umḍan.

Leqdic-nneɣ ad yili ɣef Ticraḍ tigejdanin; amatar udmawan d uskim n tmeẓri.

Ticraḍ tigejdanin n umyag d ticraḍ syes i nɛeqqel amyag, mebla ticraḍ-a, ur nezmir ara ad d-nini belli awal-a deg tmaziɣt d amyag. Deg talɣa, ad d-naf amatar udmawan d uskim, deg wazal, ad d-naf udem d tmeẓri.

amyag d awal deg tutlayt d asɣal ɣef i d-yemmeslay Saussure**,** d asɣal n tutlayt yebna s usnamak d usnamuk, ihi ilmend n waya, ticraḍ tigejdanin n umyag ad ilint ama deg wayen yarzan asnamuk (anamek) ama deg wayen yerzan asnamak (talɣa).

**I.1.1. Deg usnamuk (anamek)**

**I.1.1.1. Timeẓri**

**I.1.1.1.1. Izri**

Tigawt deg tmeẓri-ya teḍra tikkelt kan , ɣef waya tigawt temmed , tettwaxdem tekfa, deg tmuɣli Naït Zerrad. (1995: 38) «*Izri yessenfalay-d tigawt yemmden, yettwaxedmen yekfa. MD s umyag* ečč *:* ***Yečča*** *timellalin [...] ad naf izri d yizri ibaw i cerkiten yiwen n wazal. Ad naf izri n tefransist yemgarad ɣef win n teqbaylit, acku yemmal-d tigawt ur nemmid ara tettkemil »*

Ad d-nafChakeryenna-d: «*Izri yemmal-d tigawt i ifuken, d ayen yeḍran yemmden, d tigawt yeḍran tikkelt kan»*

Daɣen ad d-nafSadiqi. (1997:85) tenna-d: «*Am wakken i t-id-yemmal yisem-is, ummid yemmal-d d akken tigawt neɣ tadyant i d-yewwi umyag temmed neɣ tfukk.* »

Md:*Yesla, tigawt teḍra, temmed.*

**I.1.1.1.2. izri ibaw**

d win i d-yemmalen izri ibaw,yettban-d deg uskim.Yenna-dNaït Zerrad. (1995)«*deg kra n n yimyagen, izi ibaw yesɛa yiwet n talɣa netta d yezri ilaw, talɣiwin-nniḍen ttwasilɣent-d seg yezri ilaw anda tiɣri “i” tettuɣal s umata deg wadeg n “e” deg tunṭiqt tanegarut.* »

**I.1.1.1.3.urmir**

Urmir d timeẓri i d-yemmalen ayen ur nban ara , d arummid, iḍerru-d tikkelt kan.Sadiqi. (1997: 86)tenna-d: «*Am wakken i t-id-yemmal yisem-is, arummid yemmal-d d akken tigawt neɣ tadyant i d-yewwi umyag ur tfukk ara.*» Yenna-d Madoui. (1995: 70)«*Afeggag n wurmir yemmal-d ayen ur nemmid ara neɣ ayen ifukken, yemmal-d daɣen imal, afeggag n urmir yezwar-it uzwir n umyag* » *Md ad iddu*

**I.1.1.1.4.urmir ussid**

Timeẓri n urmir ussid tessenfalay-d ayen yettkemilen neɣ ayen id-yettalsen, d arummid. Deg waya yenna-d Chaker. (1996: 55) «*anagraw n umyag* *amiran yesɛa aṭas n talɣiwin timaynutin, urmir ussid d win yemgaraden ɣef urmir* »

Deg unamek-aNaït Zerrad. (1995: 75) yenna-d :*«Urmir ussid yemmal-d tigawt tettalasen neɣ tigawt n tnumi , ur temmid ara».*

Talɣa n wurmir ussid tettili-d seg wurmir aḥerfi, s tmerna n umcalay “tt” neɣ s tussda n tergalt deg ufeggag d temlellit n teɣra deg unamek-a Chaker yenna-d :«*Urmir ussid seg urmir aḥarfi s uzwir “tt” neɣ tussda n tergalt deg ufeggag ilmend n yimyagen. »*

**Taggrayt**

Asentel n tezrawt-a yekcem deg taɣult n tjerrumt, yewwi-d ɣef tesleḍt tasnamkant, yerzan urmir war tazelɣa i d-negmer seg kraḍ n yedlisen n tsekla, Kamel Bouamara (1998, 2006) d Belaid At Ali 1963 deg uswir n unamek.

Deg yeswi n umahil-a neɛreḍ ad d-nernu kra n wazalen yerzan urmir war tazelɣa, ur d yebdir ara Galand deg tezrawt-is.

Deg leqdic-a nessaweḍ ngemmer-d 309 n tefyar deg yal adlis i d-nebder yakan, nexdem tasleḍt i yal tafyirt deg uswir n unamek.

Igemmaḍ ɣer wacu nessaweḍ deg tezrawt-a d akken deg uswir n unamek

Deg wayen yerzan timeẓri nufa-d:

Ummid: 386 n wazalen

Arummid (urmir ussid): 10 n wazalen

Deg wayen yerzan tamesɣara:

Asirem: 85 n wazalen

Anaḍ: 27 n wazalen

Ɣer taggara nessaweḍ ad d-nerr ɣef yisteqsiyen-nteɣ i d-nenǧar deg tazwara, nufa-d d akken llan ugar n kraḍ n wazalen n wurmir war tazelɣa ɣef wayen i d-yenna Galand, akken daɣen yal tafyirt tebḍa d taggayt iman-is, tettili s yiwenn wazal neɣ ugar.

Leqdic-a ɣas ulama yewweḍ ɣer taggara-s, ahat yezmer ad yili kra n lexsas deg-s, maca nessaram d akken nessaweḍ ɣer yiswi n umahil-nneɣ, i yellan

d asebded n tjerrumt d usnerni n unagraw n umyag, wa d kemlent tezrawin-nniḍen deg wayen yerzan asentel-a deg yedlisen-nniḍen s wudem lqayen, ama deg uswir-a yakan n unamek ama deg yiswiren-nniḍen am tseddast.